Praia: omi dadu tiru na bariga y kaba pá mori.
Konformi famílias ki asemanaonline obi, vítima ka resisti a ferimentus gravi e kaba pá mori, apesar ki ekipa médiku ki staba na hospital djobel di forma eficienti undi és lebal um ora dipôs di krimi. Ambulânsia txomadu más dura pá txiga Monte Vermelho y polísia ki txiga antis na lugar ka dexa pá mexi na vítima.
Segundu informasons ki vizinhus dá, tudu kontisi dentu 11 noti di kinta fera, kuandu asaltantis romba porta di kasa y atxa Ducky tá durmi y és surprendel kum tiru na bariga.
Vítima foi sokoridu y lebadu pá hospital Agostinho Neto más é ka resisti a ferimentus gravi, partis di intestinu sai pá fora di korpu pamodi tiru fazi txeu brakus nel. Omi kaba pá mori dentu 8:30 di cedu dês sexta fera,21. Ducky dexa dois fidjus.
Inda ka sabedu motivu ki stá na origem dês omisidiu nem kantu alguém stá involvidu nês krimi. Djá ki és stá forajidus y nês momentu polísia nacional stá na terenu tá tenta apura faktus.
“A Semana/DYPK”
kea_Latn kea_Latn kea_Latn kea_Latn kea_Latn glg_Latn